**Обособена позиция № 1**

**ДОГОВОР**

**за възлагане на обществена поръчка с предмет**

**„Избор на изпълнител/и за текущи ремонти, товаро-разтоварни и транспортни дейности в сградите на БНБ“**

Днес, ....... 2020 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-36859/01.04.2019 г. и Теменужка Цветкова – главен счетоводител, наричана по-нататък в договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК: …………….., представлявано от ……………………… …………………….., в качеството на ………………. наричано по-нататък в договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**);

на основание чл. 112, ал. 1 от Закона за обществените поръчки (ЗОП), след проведена открита процедура за възлагане на обществена поръчка по чл. 18, ал. 1, т. 1 във връзка с чл. 73 и сл. от ЗОП с предмет: „Избор на изпълнител/и за текущи ремонти, товаро-разтоварни и транспортни дейности в сградите на БНБ“ и Решение № ……../…….. 2020 г. на главния секретар на БНБ за определяне на изпълнител на обществената поръчка, се сключи този договор **(„Договора/Договорът“)** за възлагане на обществена поръчка с предмет: „Избор на изпълнител/и за текущи ремонти, товаро-разтоварни и транспортни дейности в сградите на БНБ“ по обособена позиция № 1: „Текущи ремонти и свързаните с тях доставки за сградите на БНБ – собствени, под наем и новoпридобити“ при следните условия:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този договор текущи ремонти, наричани по-нататък в договора алтернативно „текущи ремонти“[[1]](#footnote-1) или „строително-монтажни работи“ (СМР), и свързаните с тях доставки на материали и съоръжения, в сградите на БНБ, собствени, под наем и новопридобити на територията на град София и страната, както следва:

1.1. Собствени:

* Сградата на пл. „Княз Александър I“ № 1 в гр. София[[2]](#footnote-2);
* Сградата на ул. „Московска“ №7 в гр. София2;
* Сградата на ул. „Позитано“ №7 в гр. София;
* Гараж в сграда на ул. „Сан Стефано“ № 22а в гр. София;
* Сградата на КЦ на БНБ на ул. „Михаил Тенев“ № 10 в гр. София;
* Сградата на КП на БНБ в гр. Варна, ул. ”Цариброд” № 232;
* Сградата КП на БНБ в гр. Плевен, ул. „Васил Левски” № 1532;
* Сградата на Почивна база „Ралица” в гр. Варна, КК „Св. Св. Константин и Елена“;
* Сградата на Почивна база „Иглика“ в гр. Смолян, ул. „Панорамен път“;
* Сградата на Почивна база в гр. Приморско, ул. „Трети март“;
* Сградите на Вилно селище на БНБ в гр. Самоков, к.к. „Боровец“;
* Сграда на БНБ в гр. Трявна, ул. „Лясков дял“ №23;
* Сграда на БНБ в с. Радомирци, общ. Червен Бряг, обл. Плевен;

1.2. Под наем

* Сградата на КП на БНБ в ж.к. „Овча купел“, ул. „Иван Хаджийски“ № 16 в гр. София;
* Сградата на КП на БНБ в гр. Пловдив, ул. „Райко Даскалов“ № 51[[3]](#footnote-3);
* Сградата на КП на БНБ в гр. Бургас, ул. „Александър Велики” № 8.

1.3. Други новопридобити по време на договора.

(2) Видовете СМР, посочени в Техническата спецификация – Приложение № 1а, са ориентировъчни по вид и количества за двугодишен период, като **ВЪЗЛОЖИТЕЛЯТ** си запазва правото по време на действие на договора, да не заяви част от посочените дейности или прогнозни количества, или да ги надвиши.

(3) **ВЪЗЛОЖИТЕЛЯТ** възлага на **ИЗПЪЛНИТЕЛЯ** конкретни СМР по предмета на договора чрез писмена заявка, отправена по реда на чл. 48, в коятосе посочват: вид на СМР, тяхното количеството (ако не може да бъде определен точен обем се определя приблизителен), срока и мястото на изпълнение.

(4) **ВЪЗЛОЖИТЕЛЯТ** може да възлага непредвидени текущи ремонтни дейности и свързаните с тях доставки на материали и/или съоръжения (непредвидени видове СМР и свързаните с тях доставки), които не са включени в Приложение №1а, като изпраща писмена заявка за това по реда на чл. 48. В писмената заявка **ВЪЗЛОЖИТЕЛЯТ** може да изисква от **ИЗПЪЛНИТЕЛЯ** предоставяне на различни варианти за изпълнение на дейността. В срок до 3 (три) работни дни, считано от датата на получаването на писмената заявка, **ИЗПЪЛНИТЕЛЯТ** предава по реда на чл. 48 за съгласуване и одобрение писмено предложение, което съдържа вида, цената и количеството на дейността, включително на вложените материали/съоръжения, които предстои да бъдат вложени. **ВЪЗЛОЖИТЕЛЯТ** има право да приеме или отхвърли направеното предложение.

(5) Когато **ВЪЗЛОЖИТЕЛЯТ** иска да бъдат изпълнени СМР, за които се изисква заснемане и/или изработването на графични материали - детайл, схема, чертеж и други, които са необходими за изпълнението на възложените работи, той прави писмено искане за това към **ИЗПЪЛНИТЕЛЯ** в заявката по ал. 3 и/или ал. 4.

(6) При спиране на СМР по писмено нареждане на **ВЪЗЛОЖИТЕЛЯ** срокът по ал. 3 се удължава със срока на спирането.

1. **ИЗПЪЛНИТЕЛЯТ** се задължава да изпълни дейностите по чл. 1, ал. 1 в съответствие с изискванията на Техническата спецификация на **ВЪЗЛОЖИТЕЛЯ**, Техническото предложение и Ценовото предложение на **ИЗПЪЛНИТЕЛЯ,** количествено-стойностни сметки и анализни цени към него, както и чрез лицата, посочени в Списък на персонала, който ще изпълнява поръчката, съставляващи съответно Приложения № 1а, № 2а, № 3а и № 3.А.1 и № 4а към този договор **(„Приложенията“**) и представляващи неразделна част от него.
2. *В срок до 3 (три) дни от датата на сключване на договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.[[4]](#footnote-4)*
3. **СРОК НА ДОГОВОРА. СРОК НА ИЗПЪЛНЕНИЕ**
4. (1)Срокът на договора е 2 (две) години, считано от 23.08.2020 г. или до достигане на максимално допустимата стойност на Договора по чл. 5, ал. 7, в зависимост от това кое събитие настъпи първо. В случай че договорът се сключи на по-късна дата от 23.08.2020 г., договорът влиза в сила от датата, посочена в регистрационния номер от деловодната система на **ВЪЗЛОЖИТЕЛЯ**, поставен на страница 1 от настоящия договор**.**
5. Сроковете за изпълнение на конкретните СМР се определят в съответната заявка на **ВЪЗЛОЖИТЕЛЯ**, като същите не могат да бъдат по-кратки от необходимото технологично време за извършването им съгласно Технологичните норми в строителството (ТНС) за СМР.
6. Срокът за предаване на материалите по чл. 1, ал. 5 се уточнява в писменото искане към заявката.
7. **ЦЕНА, РЕД И СРОКОВЕ ЗА ПЛАЩАНЕ**
8. (1) За извършените текущи ремонти и свързаните с тях доставки, за които в количествено-стойностните сметки (КСС) в Ценовото предложение на **ИЗПЪЛНИТЕЛЯ –** Приложение №3а и Приложение № 3.А.1 са предложени единични цени **ВЪЗЛОЖИТЕЛЯТ** заплаща възнаграждение на база единичните цени, предложени в КСС на **ИЗПЪЛНИТЕЛЯ,** умножени по реално извършени количества СМР, съгласно документите по чл. 28, ал. 1. Прогнозните видове СМР, свързаните с тях доставки и техните количества са посочени в Ценовото предложение на **ИЗПЪЛНИТЕЛЯ –** Приложение № 3а.
9. За допълнителните количества СМР, за които има предложени единични цени, но надвишават количествата, предвидени в КСС, **ВЪЗЛОЖИТЕЛЯТ** заплаща възнаграждение на база единичните цени, умножени по необходимите допълнителни количества.
10. Цените по ал. 1 и ал. 2 включват всички възможни разходи на **ИЗПЪЛНИТЕЛЯ** по изпълнение на СМР, предмет на този договор, включително:

а) цената на разходите за труда и механизацията;

б) цената на вложените материали/съоръжения, в зависимост от Приложение № 1а;

в) доставно-складови и транспортни разходи;

г) застраховката, която **ИЗПЪЛНИТЕЛЯТ** е задължен да сключва по Наредбата за условията и реда за задължителното застраховане в проектирането и строителството (Обн. ДВ. бр.17 от 2 Март 2004 г.);

д) всички такси, данъци и други задължения, с изключение на ДДС, платими от **ИЗПЪЛНИТЕЛЯ** по силата на Договора;

е) разходи, свързани с всички други задължения, произтичащи от този Договор;

ж) печалба на **ИЗПЪЛНИТЕЛЯ**.

**ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

1. Всички видове СМР и свързаните с тях доставки, за които в КСС към Ценовото предложение на **ИЗПЪЛНИТЕЛЯ** (Приложение № 3а и Приложение № 3.А.1)не са предложени единични цени (непредвидени видове СМР и доставки) ще се остойностяват чрез съставяне на анализна цена по образец - Приложение № 7а, изготвена съгласно разходни норми, посочени в Трудови норми за строителство (ТСН); Уедрени сметни норми в строителството (УСН), СЕК – Стройекперт (СЕК) и ЕТНС (Единни трудови норми в строителството), в зависимост от вида СМР/доставки и следните показатели:

1.  **Ценообразуващи показатели:**

а) Часова ставка на труд: .... лв./час

б) Машиносмена: ... % отстъпка от публикуваните цени в „Справочник за цените в строителството“ към месеца на подаване на офертата

в) Допълнителни разходи върху:

- труда: ...%

- механизация: ...%

г) Доставно-складови: …% върху стойността на материалите/съоръжения

д) Печалба: .% върху стойността на изпълнените СМР и доставки

е) Данък върху добавената стойност (ДДС) съгласно Закона за данък върху добавената стойност.

При формиране на анализната цена за разходът за машиносмена, в зависимост от вида машина ще се вземат цените публикувани в „Справочник за цените в строителството“ към месеца на подаване на офертата, като тя ще се намалява с процент отстъпка посочен в б. „б“.

2. Цена на материали и съоръжения - съгласно представени фактури, които удостоверяват цената, за която **ИЗПЪЛНИТЕЛЯТ** по настоящия договор е придобил съответните материали/съоръжения от трето лице (издадена от производител/доставчик/дистрибутор и др.). Разходът на материалите се удостоверява съгласно уедрени сметни норми (УСН), а тяхната стойност се доказва с фактури. **ИЗПЪЛНИТЕЛЯТ** задължително съгласува предварително с **ВЪЗЛОЖИТЕЛЯ** цените и вида на материалите.

Общата сума на всички плащания за непредвидени видове СМР и доставки е включен в сумата по ал. 7 и не може да надхвърля 20 % от нея.

1. **ИЗПЪЛНИТЕЛЯТ** не може да иска заплащане на цена на извършените работи, ако те са вследствие на:

1. несъгласувано с **ВЪЗЛОЖИТЕЛЯ** отклонение от възложената работа;

2. нарушаване на строителните, техническите и технологичните правила и нормативи;

3. отстраняване на допуснати от **ИЗПЪЛНИТЕЛЯ** недостатъци;

4. влагане на некачествени или неподходящи материали.

1. Промяна на цените, съответно ценообразуващите показатели по предходните алинеи, посочени в Ценовото предложение на **ИЗПЪЛНИТЕЛЯ** – Приложение № 3а (в т.ч. КСС), не е допустимо, освен ако промяната е в полза на **ВЪЗЛОЖИТЕЛЯ**, както и в случаите, изрично предвидени в ЗОП.
2. Общата стойност на всички плащания, които се извършват по настоящия договор, не може да надхвърля сумата от **800 000 (осемстотин хиляди) лева**,без включен данък върху добавената стойност (ДДС), за целия срок на договора. **ВЪЗЛОЖИТЕЛЯТ** следи стойността на извършените плащания и информира **ИЗПЪЛНИТЕЛЯ** при достигане на тази стойност.
3. (1) Сумите, дължими по този договор, остойностени по единични цени или показателите по чл. 5, ал. 4, посочени в КСС към Ценовото предложение и Ценовото предложение – Приложение № 3а на **ИЗПЪЛНИТЕЛЯ** и реално извършени и приети СМР се заплащат в срок до 10 (десет) работни дни от представяне на следните документи**:**
4. Подробна фактура за дължимата сума, издадена от **ИЗПЪЛНИТЕЛЯ**, и представена на **ВЪЗЛОЖИТЕЛЯ**, и

2. Съответните документи, съставени и одобрени по реда на чл. 28.

1. Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(3) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. (1) *Когато за частта от текущите ремонти, която се изпълнява от подизпълнител, изпълнението може да бъде предадено отделно от изпълнението на останалите текущи ремонти, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от текущите ремонти, заедно с искане за плащане на тази част пряко на подизпълнителя.*

*(2)* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

1. ***ВЪЗЛОЖИТЕЛЯТ*** *приема изпълнението на частта от текущите ремонти, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 10 (десет) работни дни от подписването на приемо-предавателен протокол.* ***ВЪЗЛОЖИТЕЛЯТ*** *има право да откаже да извърши плащането, когато искането за плащане е оспорено от* ***ИЗПЪЛНИТЕЛЯ****, до момента на отстраняване на причината за отказа.[[5]](#footnote-5)*
2. **ГАРАНЦИЯ ЗА ИЗПЪЛНЕНИЕ**
3. (1) При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 3% (три процента) от стойността на договора без включен ДДС, посочена в чл. 5, ал. 7, а именно 24 000 лв. (двадесет и четири хиляди лева) („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по договора.

(2) 10% (десет процента) от гаранцията за изпълнение е предназначена за обезпечаване на гаранционните срокове по чл. 29.

1. (1)В случай на изменение на Договора[[6]](#footnote-6), извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2)Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

* внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 11 от договора; и/или;
* предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или
* предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

а)В случай че **ИЗПЪЛНИТЕЛЯТ** представя гаранцията в лева, паричната сума се внася по следната банкова сметка:

IBAN: BG 40 BNBG 9661 1000 0661 23;

BIC: BNBGBGSD

б) В случай че **ИЗПЪЛНИТЕЛЯТ** представя гаранцията в евро, паричната сума се внася по следната банкова сметка:

Direct to BNBGBGSF via TARGET2

IBAN: BG83BNBG96611100066141

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:
2. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ,** и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора, което по смисъла на този договор представлява изтичането на най-дългия гаранционен срок по чл. 29, плюс 30 (тридесет) дни, като при необходимост срокът на валидност на банковата гаранция се удължава или се издава нова. В случай, че банковата гаранция е с по-кратък срок от посочения в предходното изречение, **ИЗПЪЛНИТЕЛЯТ** се задължава да я подновява до покриването на този срок. Всяко подновяване се извършва в 20 (двадесет) дневен срок преди изтичането на срока на гаранцията.

(2) Всички банкови разходи по откриването и поддържането на банковата гаранция по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл.9 размер;
3. да бъде със срок на валидност за целия срок на действие на договора, което по смисъла на този договор представлява изтичането на най-дългия гаранционен срок по чл. 29, плюс 30 (тридесет) дни. В случай, че срокът на валидност на гаранцията е по-кратък срок от посочения в предходното изречение, **ИЗПЪЛНИТЕЛЯТ** се задължава да подновява гаранцията до покриването на този срок. Всяко подновяване се извършва в 20 (двадесет) дневен срок преди изтичането на срока на гаранцията.
4. Застрахователната премия по застраховката следва да е платена на сто процента (не се допуска разсрочена плащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. (1) **ВЪЗЛОЖИТЕЛЯТ** освобождава Гаранцията за изпълнение, както следва:

* 90% (деветдесет процента) от сумата по чл. 9, ал. 1 – в срок до 30 (тридесет) дни след изтичане на срока на договора по чл. 4, ал. 1 и приемане на всички СМР/доставки, възложени по този договор;
* 10% (десет процента) от сумата по чл. 9, ал. 1 – в срок до 30 (тридесет) дни след изтичане на последния по време гаранционен срок по чл. 29;

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 6, ал. 2 от Договора;
2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

* при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;
* при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на Гаранцията за изпълнение да бъде в съответствие с чл. 9 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. (1) Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения, на която и да е от страните.

(2) Ако възникнат препятствия за изпълнение на договора, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

1. **ИЗПЪЛНИТЕЛЯТ** има право:

1. да получи възнаграждения в размера, сроковете и при условията по чл. 5 и 6 от Договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и цялата необходима информация и данни, пряко свързани или необходими за изпълнение на договора.

1. **ИЗПЪЛНИТЕЛЯТ** се задължава:
   * + 1. да изпълнява задълженията си по този договор с дължимата грижа, в уговорените срокове, в съответствие с договора, Приложенията към него, изискванията на **ВЪЗЛОЖИТЕЛЯ,** както и да спазва строителните, техническите, технологичните правила и нормативи за съответните дейности;
       2. да спазва всички приложими нормативни актове, разпоредби, стандарти и други изисквания, свързани с предмета на Договора;
       3. да спазват изискванията на приложимото законодателство при възлагане на СМР в сгради, които имат статут и/или са обявени за недвижима културна ценност съгласно Закона за културното наследство.
       4. да изпълнява всички законосъобразни указания и изисквания на **ВЪЗЛОЖИТЕЛЯ;**
       5. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
       6. да спазва Конфиденциалната информация, в съответствие с уговореното в чл. 42 от договора;
       7. при изрично поискване на **ВЪЗЛОЖИТЕЛЯ** да извършва СМР в неработни дни и официални празници;
       8. при изрично искане от страна на **ВЪЗЛОЖИТЕЛЯ** може да се прекъсва процеса на строително-монтажните работи в работно време;
       9. да изпълнява всички свои задължения по настоящия договор чрез работници и служители, притежаващи нужната професионална квалификация, опит и умения като **ИЗПЪЛНИТЕЛЯТ** отговаря за професионалната им компетентност. **ИЗПЪЛНИТЕЛЯТ** се задължава да изпълнява текущите ремонти и свързаните с тях доставки с работници и служители, посочени в Списък на персонала, който ще изпълнява поръчката, в който е посочена професионалната компетентност на лицата, които ще изпълняват СМР – Приложение № 4а. **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** за всяка промяна в списъка в срок до 2 (два) работни дни от настъпване на промяната, като такава промяна се допуска само след писмено съгласие от **ВЪЗЛОЖИТЕЛЯ** и при положение, че отговаря на минималните изисквания по поръчката;
       10. да извършва дейности по реставрация и консервация в сградите, които имат статут и/или са обявени за недвижима културна ценност съгласно Закона за културното наследство от лице/а[[7]](#footnote-7) или под непосредственото ръководство на лице/а, вписани в публичния регистър по чл. 165 от Закона за културното наследство и включено/и в Списък на персонала, който ще изпълнява поръчката – Приложение № 4а. В случай, че лицето/някое от лицата е заличено от публичния регистър по чл. 165 от Закона за културното наследство, **ИЗПЪЛНИТЕЛЯТ** се задължава да уведоми своевременно **ВЪЗЛОЖИТЕЛЯ** за заличаването. Замяната с друго лице се извършва след изрично писмено съгласие на **ВЪЗЛОЖИТЕЛЯ** и при положение, че отговаря на минималните изисквания по поръчката;
       11. да застрахова работниците и служителите за риска „Трудова злополука“ съгласно изискванията на Наредба за задължително застраховане на работниците и служителите за риска „трудова злополука“ (Обн. ДВ. бр.15 от 17 Февруари 2006 г, с изм), като предостави съответните доказателства за това;
       12. да спазва правилата за достъп до сградите на БНБ при спазване на пропускателния режим и работното време в сградата, съгласно вътрешните правила на банката, като предоставя необходимата информация за извършване на съответните проверки на лицата, които ще изпълняват услугите по договора;
       13. да влага при изпълнението на СМР, в съответствие на изискванията на Наредба № РД-02-20-1 на МРРБ от 05.02.2015 г. за условията и реда за влагане на строителни продукти в строежите на Р. България, висококачествени материали и строителни изделия съобразно приложимите нормативни изисквания, стандарти, отраслови норми, както и да извършва качествено СМР, съгласно изискванията на Българските държавни стандарти (БДС) или еквивалентни стандарти и всички нормативни актове, регулиращи съответните дейности и вида на СМР;
       14. да съставя и предава в срок всички документи, протоколи и сертификати, необходими за отчитането, приемането и заплащането на изпълнените СМР;
       15. да осъществи всички мерки по охрана на труда, предвидени в действащите нормативни актове. **ИЗПЪЛНИТЕЛЯТ** се задължава да осигури при работа на неговите работници и служители на територията на БНБ изпълнението на всички изисквания на Закона за здравословни и безопасни условия на труд и подзаконовите нормативни актове в тази област и спазването от неговия персонал на нормативните актове по здравословни и безопасни условия на труд, инструкциите и правилата по безопасност на **ВЪЗЛОЖИТЕЛЯ**, както и всички правила и стандарти по полагането на труд в съответствие с нормативната база и противопожарните норми. Щетите, настъпили в резултат от неспазване на това задължение, са изцяло за сметка на **ИЗПЪЛНИТЕЛЯ;**
       16. да осигури провеждането на инструктажи по безопасност и здраве при работа на персонала си, изпълняващ работи по договора, на обектите при спазване на изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ, бр. 102 от 22.12.2009 г., с изм. и доп.);
       17. да осигурява подходящо работно облекло и лични предпазни средства за всички изпратени от него служители, както и необходимата техника и материали за извършване на услугите, предмет на този Договор;
       18. при поискване от страна на **ВЪЗЛОЖИТЕЛЯ** да представя мостри на материалите, необходими за преценка качеството на влаганите материали. В тези случаи **ИЗПЪЛНИТЕЛЯТ** няма право да влага материали и/или съоръжения, които не са били одобрени от **ВЪЗЛОЖИТЕЛЯ**;
       19. да доставя материалите/съоръженията, придружени с декларации за съответствие и/или сертификати за качество и произход от производителя или от неговия упълномощен представител;
       20. да съхранява доставените по този договор материали и/или съоръжения, свързани със съответните СМР в склад за своя сметка, до момента на влагането им/монтажа им;
       21. да спазва законовите изисквания, свързани с извършването на СМР и свързаните с тях доставки на материали и съоръжения, включително относно опазването на околната среда и безопасността на труда;
       22. да поправя некачествено извършени СМР и да заменя некачествени строителни материали за своя сметка;
       23. да осигури изграждането на всички временни съоръжения като подходи, рампи и др., необходими за извършване на СМР, както и тяхното отстраняване след приключване на съответните СМР;
       24. да осигури безопасност на всички хора, преминаващи в района на извършваните СМР, както и да не допуска замърсяване със строителни материали и отпадъци;
       25. да поддържа за срока на договора валидни сертификати БДС/ EN/ ISO 9001:2015 (или еквивалент) с обхват, сходен с предмета на поръчката; БДС/ EN/ ISO 14001:2015 (или еквивалент) за опазване на околната среда;
       26. след приключване на конкретно възложените СМР да уведомява **ВЪЗЛОЖИТЕЛЯ** за организиране приемането на извършената работа и свързаните с тях доставки;
       27. *да не възлага работата или части от нея на подизпълнители, извън посочените в офертата на* ***ИЗПЪЛНИТЕЛЯ****, освен в случаите и при условията, предвидена в ЗОП;*
       28. *Изпълнителят се задължава да сключи договор/договори за подизпълнение с посочените в офертата му подизпълнители в срок от 3(три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна или включване на нов подизпълнител, изпълнителят представя копие на договора или на допълнителното споразумение заедно с всички документи, които доказват изпълнението на условията по ал. 14, в срок до три дни от неговото сключване* [[8]](#footnote-8)*.*
2. (1) **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ**, ако при извършването на СМР е допуснал отклонения от възложената работа.

(2) Всички санкции, наложени от общински и държавни органи във връзка с изпълнение на СМР, са за сметка на **ИЗПЪЛНИТЕЛЯ**.

(3) За вреди, причинени на лица, на публично или частно имущество, при или по повод изпълнение на СМР, отговорност носи изцяло **ИЗПЪЛНИТЕЛЯТ**. **ИЗПЪЛНИТЕЛЯТ** носи регресна отговорност спрямо **ВЪЗЛОЖИТЕЛЯ**, ако последният заплати обезщетение за такива вреди.

(4) **ИЗПЪЛНИТЕЛЯТ** носи пълна отговорност за работата и действията на своите работници/служители при изпълнение на СМР.

1. **ИЗПЪЛНИТЕЛЯТ** се задължава да спазва изискванията на Наредбата за условията и реда за задължително застраховане в проектирането и строителството (Обн. ДВ. бр.17 от 2 Март 2004 г.) и да поддържа за целия срок на извършване на СМР застраховка за професионална отговорност за вреди, причинени на другите участници и/или третите лица вследствие на неправомерни действия или бездействия, при или по повод изпълнение на задълженията му.
2. **ВЪЗЛОЖИТЕЛЯТ** има право:
3. да изисква от **ИЗПЪЛНИТЕЛЯ** да изпълни възложените текущи ремонти в уговорените срокове, количество и качество;
4. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението.
5. **ВЪЗЛОЖИТЕЛЯТ** се задължава:
6. да приеме изпълнението на услугите, когато отговаря на договореното по реда и при условията на този Договор**;**
7. да плати на **ИЗПЪЛНИТЕЛЯ** уговорената цена в сроковете и при условията на настоящия Договор;
8. да предостави и осигури достъп на **ИЗПЪЛНИТЕЛЯ** до информацията, необходима за извършването на СМР, предмет на договора, при спазване на относимите изисквания или ограничения съгласно приложимото право;
9. да осигурява достъп до помещенията, в които се извършват текущи ремонтни дейности;
10. да пази Конфиденциалната информация, в съответствие с уговореното в чл. 42 от Договора.
11. да оказва съдействие на **ИЗПЪЛНИТЕЛЯ** във връзка с изпълнението на този договор, включително и за отстраняване на възникнали пречки пред изпълнението на договора, когато **ИЗПЪЛНИТЕЛЯТ** поиска това;
12. да освободи представената от **ИЗПЪЛНИТЕЛЯ** гаранция за изпълнение съгласно клаузите на чл. 14 от този договор;
13. да осигури провеждането на начален инструктаж при работа в помещенията на **ВЪЗЛОЖИТЕЛЯ** по предоставен от **ИЗПЪЛНИТЕЛЯ** Списък на персонала, който ще изпълнява поръчката - Приложение № 4а, неразделна част от този договор. Началният инструктаж се провежда при спазване на изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ, бр. 102 от 22.12.2009 г., с изм.). Другите видове инструктаж на персонала на **ИЗПЪЛНИТЕЛЯ**, предвидени в Наредба № РД-07-2 от 16.12.2009 г. се провеждат от **ИЗПЪЛНИТЕЛЯ**.
14. **ВЪЗЛОЖИТЕЛЯТ** се задължава да определи писмено длъжностни лица, които от негово име да извършват инвеститорски контрол и които да контролират подготовката и извършването на СМР, а също и да оказват съдействие на **ИЗПЪЛНИТЕЛЯ** в рамките на договореното в този договор.

1. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
2. (1) **ИЗПЪЛНИТЕЛЯТ** изготвя и представя за одобрение на **ВЪЗЛОЖИТЕЛЯ** подробна количествена сметка за изпълнени СМР/доставки, протокол по образец (акт обр. 19) – Приложение № 5а за извършените текущи ремонти през предходния месец и/или свързаните с тях доставки на материали и съоръжения, сметка 22 – по образец – Приложение № 6а и приемателно – предавателен протокол. Към приемателно-предавателния протокол се прилагат и всички допълнителни документи, съпътстващи изпълнението на съответните СМР и/или свързаните с тях доставки, ако са съставени или се изискват такива по силата на този договор или на действащата нормативна уредба (в това число декларации за съответствие и/или сертификати за качество и произход от производителя или от неговия упълномощен представител строителни материали/съоръжения и др.).

(2) В случай че **ВЪЗЛОЖИТЕЛЯТ** констатира неточности, непълноти, липсващи/неточни документи или грешки в изготвените документи по ал. 1 или че отразената в същите информация не съответства на действително извършените СМР и/или свързаните с тях доставки, в това число ако СМР и/или свързаните с тях доставки са извършени в отклонение от строителните, техническите, технологичните правила и нормативи за съответните дейности или от изискванията на **ВЪЗЛОЖИТЕЛЯ** (технически спецификации, количествено-стойностни сметки и др.) **ВЪЗЛОЖИТЕЛЯТ** може да откаже да подпише приемателно-предавателния протокол по ал. 1 и останалите документи по ал. 1. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 5 (пет) работни дни от получаване на уведомлението страните подписват констативен протокол, в който се отразяват направените забележки и се определя срок за тяхното отстраняване. В случай че **ИЗПЪЛНИТЕЛЯТ** откаже да подпише констативния протокол, **ВЪЗЛОЖИТЕЛЯТ** има право сам да състави такъв протокол като съдържанието му е задължително за **ИЗПЪЛНИТЕЛЯ** и същият следва да отстрани констатираните нередности в съответните документи, съответно в извършените СМР и/или свързаните с тях доставки за своя сметка, съгласно сроковете и условията, вписани в констативния протокол. Приемането на отстраняваните нередностите се удостоверява от страните с подписване на приемателно-предавателен протокол по ал. 1.

1. **ГАРАНЦИОННИ СРОКОВЕ**
2. (1) С подписването на този договор **ИЗПЪЛНИТЕЛЯТ** гарантира, че качеството на извършените СМР отговаря на установените стандарти за качество на този вид услуги и на изискванията на **ВЪЗЛОЖИТЕЛЯ**.

(2) Гаранционните срокове за определените видове СМР, съгласно предложението на **ИЗПЪЛНИТЕЛЯ**, които са не по-кратки от сроковете по чл. 20, ал. 4 от Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн., ДВ, бр. 72 от 15.08.2003 г., изм. и доп.), са както следва:

1. за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда - ... (…) години, а в агресивна среда ... (…) години;

2. за всички видове строителни, монтажни и довършителни работи (подови и стенни покрития, тенекеджийски, железарски, дърводелски и др.), както и за вътрешни инсталации на сгради ... (…) години;

(3) Гаранционните срокове започват да текат от датата на подписване на съответния двустранен приемателно-предавателен протокол за приемане на СМР по   
чл. 28 от настоящия договор.

(4) По време на гаранционния срок **ИЗПЪЛНИТЕЛЯТ** се задължава да отстранява за своя сметка появилите се впоследствие дефекти и скрити недостатъци, като в срок от 24 часа от уведомяването му от страна на **ВЪЗЛОЖИТЕЛЯ** се съставя протокол, в който се описват появилите се дефекти и скрити недостатъци и времето за отстраняването им. В срок до 2 дни от подписване на протокола **ИЗПЪЛНИТЕЛЯТ,** съгласувано с **ВЪЗЛОЖИТЕЛЯ,** се задължава да започне работа за отстраняване на недостатъците и дефектите.

(5) За отстранените недостатъци и дефекти от извършените СМР в рамките на гаранционния срок започва да тече нов гаранционен срок с продължителност съгласно ал. 2.

1. **САНКЦИИ ПРИ НЕИЗПЪЛНЕНИЕ**
2. (1) При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5% на ден от стойността на забавеното плащане за всеки просрочен ден, но не повече от 5% от тази сума.
3. При забавено изпълнение на задължения по договора от страна на **ИЗПЪЛНИТЕЛЯ** в нарушение на предвидените в този договор срокове, същият заплаща на **ВЪЗЛОЖИТЕЛЯ** неустойка в размер на 0,5 % на ден от стойността на неизпълнението, но не повече от 10 % от тази сума.
4. При констатирано лошо или друго неточно или частично изпълнение на отделни СМР и/или доставки или при отклонение от изискванията на **ВЪЗЛОЖИТЕЛЯ**, посочени в Техническата спецификация – Приложение № 1а, а също и в Техническото предложение – Приложение № 2а, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответните СМР/доставки, без да дължи допълнително възнаграждение за това. В случай че и повторното изпълнение на дейността е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
5. При разваляне на договора поради виновно неизпълнение на задълженията на някоя от страните, виновната страна дължи неустойка в размер на 5% от стойността на договора, определена в чл. 5, ал. 7.
6. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
7. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
8. **ПРЕКРАТЯВАНЕ НА ДОГОВОРА**
9. (1) Този Договор се прекратява:

1. с изтичане на срока на Договора;

2 преди изтичане на срока по чл. 4, ал. 1, пр. 1 – при достигане на максимално допустимата стойност на Договора;

3. с изпълнението на всички задължения на Страните по него;

4. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

5. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

6. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРСЛ);

7. В случай че:

* 1. **ИЗПЪЛНИТЕЛЯТ** бъде заличен отрегистъра на Камарата на строителите при условията на чл. 14 във връзка с чл. 3, ал. 2 от Закона за камарата на строителите.
  2. **ИЗПЪЛНИТЕЛЯТ** не сключи задължителната застраховка по Наредбата за условията и реда за задължително застраховане в проектирането и строителството или сключи същата в нарушение на чл. 24 от настоящия договор;

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по договора без правоприемство:
   1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
   2. **ИЗПЪЛНИТЕЛЯТ** се задължава да преустанови предоставянето на СМР, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**.
   3. **ИЗПЪЛНИТЕЛЯТ** се задължава да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.
4. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред СМР.
5. **ЗАКЛЮЧИТЕЛНИ РАЗПОРЕДБИ**
6. (1)Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2)При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

1. (1) При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора, в това число, но не само:

* Закона за устройство на територията (обн. ДВ, бр. 1 от 2001 г., с изм. и доп.) и нормативните актове по приложението му;
* Закона за техническите изисквания към продуктите (обн., ДВ, бр. 86 от 1.10.1999 г., с изм.) и нормативните актове по приложението му;
* Наредба № РД-02-20-1 на МРРБ от 05.02.2015 г. за условията и реда за влагане на строителни продукти в строежите на Р. България;
* Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн., ДВ, бр. 72 от 15.08.2003 г., с изм.);
* Наредба № 3 от 31 юли 2003 г. за съставяне на актове и протоколи по време на строителството (обн. ДВ, бр. 72 от 2003 г. с изм.);
* Наредба за условията и реда за задължително застраховане в проектирането и строителството (обн., ДВ, бр. 17 от 2.03.2004 г.).

(2) **ИЗПЪЛНИТЕЛЯТ** се задължава да поддържа и подновява в срок и съгласно разпоредбите на съответния нормативен акт:

1. Вписването в регистъра на Камарата на строителите при условията на чл. 14 във връзка с чл. 3, ал. 2 от Закона за камарата на строителите;
2. Задължителната застраховка на **ИЗПЪЛНИТЕЛЯ** по чл. 171 от ЗУТ.

(3) **ИЗПЪЛНИТЕЛЯТ** се задължава да осигури при работата на неговия персонал изпълнението на всички изисквания на Закона за здравословни и безопасни условия на труд и относимите нормативни актове по здравословни и безопасни условия на труд.

1. (1)Всяка от страните по този договор се задължава да пази в поверителност и да не разкрива или разпространява информация за другата страна, станала й известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на договора, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 от тази алинея страната, която следва да предостави информацията, уведомява незабавно другата страна по договора.

(4) Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, в това число подизпълнители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ.**
2. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.
3. Този договор може да бъде изменян само с допълнителни споразумения, съставени в писмена форма и подписани от двете страни, в съответствие с изискванията и ограниченията на ЗОП.
4. (1) Никоя от страните по този договор не отговаря за неизпълнение, причинено от непреодолима сила. За целите на този договор „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение на договора.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

(5) Липсата на парични средства не представлява непреодолима сила.

1. В случай, че някоя от разпоредбите на този договор е недействителна или неприложима, това не засяга останалите разпоредби. Недействителната или неприложима разпоредба се замества от повелителна правна норма, ако има такава.
2. (1) Всички уведомления и заявки между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

2. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, протоколи и др.), както следва:

1. **За ВЪЗЛОЖИТЕЛЯ**:

…………………………………………..

2. **За ИЗПЪЛНИТЕЛЯ:**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението/заявката;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството – при изпращане по факс;

5. датата на която уведомлението/заявката е постъпило в посочената от **ИЗПЪЛНИТЕЛЯ** информационна система (е-mail) – при изпращане по електронна поща.

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси или други данни за контакт, съответната страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление/заявка ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването й в съответния регистър.

1. (1) С цел изпълнение на настоящия договор, страните предоставят единствено необходимите лични данни, представляващи информация за служебни контакти[[9]](#footnote-9).

(2) При установяване на лични данни в предоставената от насрещната страна информация, различни от посочените в ал. 1, всяка от страните е длъжна да изтрие или да поиска тези лични данни да бъдат изтрити.

(3) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

1. За неуредените в този договор въпроси се прилагат разпоредбите на действащото българско законодателство.
2. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори за постигане на споразумение, а при непостигане на съгласие спорът ще се отнася за решаване от компетентния български съд.
3. Този договор е изготвен и подписан в 2 (два) еднообразни екземпляра – по един за всяка от страните.

При подписване на договора са представени:

1. Гаранция за изпълнение на договора;

2. Документи, чрез които се доказва липсата на основание за отстраняване и съответствие с критериите за подбор по чл. 112, ал. 1, т. 2 от ЗОП.

Към този Договор се прилагат и са неразделна част от него следните приложения:

„Техническа спецификация на **ВЪЗЛОЖИТЕЛЯ** по обособена позиция № 1 „Текущи ремонти и свързаните с тях доставки за сградите на БНБ – собствени, под наем и нови придобити“ – Приложение № 1а;

Техническо предложение на избрания за **ИЗПЪЛНИТЕЛ** по обособена позиция № 1 „Текущи ремонти и свързаните с тях доставки за сградите на БНБ – собствени, под наем и нови придобити“ – Приложение № 2а;

Ценово предложение на избрания **ИЗПЪЛНИТЕЛ** по обособена позиция по обособена позиция № 1 „Текущи ремонти и свързаните с тях доставки за сградите на БНБ – собствени, под наем и нови придобити“ - Приложение № 3а, ведно с Количествено-стойностна сметка – Приложение № 3.А.1 и анализни цени към тях;

Списък на персонала, който ще изпълнява поръчката, в който е посочена професионалната компетентност на лицата – Приложение № 4а;

Протокол образец (акт обр. 19) – Приложение № 5а;

Сметка 22 – Приложение № 6а;

Образец на анализна цена – Приложение № 7а

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Съгласно § 5. т. 43. От Закона за устройство на територията "Текущ ремонт" на строеж е подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:

   а) засяга конструкцията на сградата;

   б) извършват дейности като премахване, преместване на съществуващи зидове и направа на отвори в тях, когато засягат конструкцията на сградата;

   в) променя предназначението на помещенията и натоварванията в тях. [↑](#footnote-ref-1)
2. Сградата има статут и/или е обявена за недвижима културна ценност съгласно Закона за културното наследство. [↑](#footnote-ref-2)
3. В наетите помещения в сграда в гр. Пловдив на ул. „Райко Даскалов“ № 51 се очаква да бъдат възлагани единствено аварийни и неотложни ремонтни дейности за период от сключване на договора до не по-късно от 31.10.2020 г [↑](#footnote-ref-3)
4. Клаузата се включва в случай, че участието на подизпълнители е посочено в офертата на изпълнителя. [↑](#footnote-ref-4)
5. Клаузата се включва в случай, че участието на подизпълнители е посочено в офертата на изпълнителя [↑](#footnote-ref-5)
6. Това е възможност, която е приложима в случаите, предвидени в чл. 111, ал. 2, изр. последно, и чл. 116, ал. 1, т.т. 1, 2, 3 и 6, и чл. 116, ал. 4 ЗОП. [↑](#footnote-ref-6)
7. Посочването на повече от едно лица е относимо в случаите, когато участникът е предложил в офертата си повече от едно лице, вписани в публичния регистър по чл. 165 от Закона за културното наследство. [↑](#footnote-ref-7)
8. Клаузите се включват в случай, че участието на подизпълнители е посочено в офертата на изпълнителя. [↑](#footnote-ref-8)
9. информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите. [↑](#footnote-ref-9)